CELEX: 22008D0065
Language: et
Date: 2008-06-06 00:00:00
Title: EMP Ühiskomitee otsus nr 65/2008, 6. juuni 2008 , millega muudetakse Euroopa Majanduspiirkonna lepingu IX lisa (finantsteenused)

25.9.2008   
            
            
               ET
            
            
               Euroopa Liidu Teataja
            
            
               L 257/27
            
         EMP ÜHISKOMITEE OTSUS
   
   nr 65/2008,
   6. juuni 2008,
   millega muudetakse Euroopa Majanduspiirkonna lepingu IX lisa (finantsteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu IX lisa on muudetud EMP Ühiskomitee 25. aprilli 2008. aasta otsusega nr 51/2008. (1)
               
            
         
               (2)
            
            
               Euroopa Parlamendi ja nõukogu 14. juuni 2006. aasta direktiiv 2006/48/EÜ krediidiasutuste asutamise ja tegevuse kohta (uuestisõnastamine) (2) tuleb inkorporeerida lepingusse.
            
         
               (3)
            
            
               Euroopa Parlamendi ja nõukogu 14. juuni 2006. aasta direktiiv 2006/49/EÜ investeerimisühingute ja krediidiasutuste kapitali adekvaatsuse kohta (uuestisõnastamine) (3) tuleb inkorporeerida lepingusse.
            
         
               (4)
            
            
               Direktiiviga 2006/48/EÜ tunnistatakse kehtetuks Euroopa Parlamendi ja nõukogu direktiiv 2000/12/EÜ, (4) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (5)
            
            
               Direktiiviga 2006/49/EÜ tunnistatakse kehtetuks nõukogu direktiiv 93/6/EMÜ, (5) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (6)
            
            
               Direktiivid 2006/48/EÜ ja 2006/49/EÜ on tühistatud õigusaktide uuestisõnastatud versioonid ja seetõttu tuleks õigusaktides EMP jaoks tehtud varasemad kohandused osaliselt säilitada,
            
         ON TEINUD JÄRGMISE OTSUSE:
   Artikkel 1
   Lepingu IX lisa muudetakse järgmiselt.
   
               1)
            
            
               Punkti 14 (Euroopa Parlamendi ja nõukogu direktiiv 2000/12/EÜ) tekst asendatakse järgmisega:
               „32006 L 0048: Euroopa Parlamendi ja nõukogu direktiiv 2006/48/EÜ, 14. juuni 2006, krediidiasutuste asutamise ja tegevuse kohta (uuestisõnastamine) (ELT L 177, 30.6.2006, lk 1).
               16. aprilli 2003. aasta ühinemisakti lisades Küprose (VII lisa, 2. peatükk), Ungari (X lisa, 2. peatükk, punkt 2), Poola (XII lisa, 3. peatükk, punkt 2) ja Sloveenia (XIII lisa, 3. peatükk, punkt 4) suhtes sätestatud üleminekumeetmeid kohaldatakse direktiivi 2000/12/EÜ puhul mutatis mutandis.
               Käesolevas lepingus loetakse selle direktiivi sätteid järgmises kohanduses:
               
                           a)
                        
                        
                           artiklisse 2 lisatakse järgmine tekst:
                           
                                       „—
                                    
                                    
                                       Islandil: „Byggingarsjóðir ríkisins”.”;
                                    
                                 
                     
                           b)
                        
                        
                           artikli 10 lõige 2 sõnastatakse järgmiselt:
                           „Lepinguosaline võib otsustada, et enne 1. jaanuari 1994 eksisteerinud krediidiasutused, mille omavahendid ei vasta artikli 9 lõigetes 1 ja 2 ette nähtud algkapitali tasemele, võivad oma tegevust jätkata. Sellisel juhul ei või nende omavahendite tase langeda madalamale kõrgeimast pärast 2. maid 1992 saavutatud tasemest.”;
                        
                     
                           c)
                        
                        
                           artikli 38 lõikeid 2 ja 3 ei kohaldata;
                        
                     
                           d)
                        
                        
                           kui lepinguosaline on otsustanud algatada direktiivi artiklis 39 osutatud läbirääkimised, teavitab ta sellest EMP Ühiskomiteed. Lepinguosalised konsulteerivad vastastikust huvi pakkuvates küsimustes EMP Ühiskomitee raames, missugust meedet võtta.”
                        
                     
         
               2)
            
            
               Punkti 31 (nõukogu direktiiv 93/6/EMÜ) tekst asendatakse järgmisega:
               „32006 L 0049: Euroopa Parlamendi ja nõukogu direktiiv 2006/49/EÜ, 14. juuni 2006, investeerimisühingute ja krediidiasutuste kapitali adekvaatsuse kohta (uuestisõnastamine) (ELT L 177, 30.6.2006, lk 201).
               Käesolevas lepingus loetakse selle direktiivi sätteid järgmises kohanduses:
               artikli 10 lõike 1 teises lõigus asendatakse sõnad „direktiivis 93/6/EMÜ sisalduvat teavitamiskuupäeva” sõnadega „EMP Ühiskomitee otsuse nr 7/94 (millega inkorporeeritakse lepingusse direktiiv 93/6/EMÜ) jõustumise kuupäeva”.”
            
         Artikkel 2
   Direktiivide 2006/48/EÜ ja 2006/49/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 7. juunil 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated. (6)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 6. juuni 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 223, 21.8.2008, lk 49.
   
      (2)  ELT L 177, 30.6.2006, lk 1.
   
      (3)  ELT L 177, 30.6.2006, lk 201.
   
      (4)  EÜT L 126, 26.5.2000, lk 1.
   
      (5)  EÜT L 141, 11.6.1993, lk 1.
   
      (6)  Põhiseadusest tulenevad nõuded on nimetatud.